
PROFANDA. 

In  hanc  rem  seligendo,  non  spe  aliquid  novi  pro¬ 
ferendi  inductus  sum  ;  sed  credidi,  ex  studio  in 
illa  peragenda  necessario,  mihimetipsi  multum 
profore.  Haec  prima  Medico  debet  esse  cura  ; 
quoniam,  in  hoc  ingenii  cultissimi,  et  acuminis 
subtilissimi  aevo,  hic  morbus  per  totum  terrarum 

orbem,  hisceque  praesertim  in  regionibus,  tam 
diras  effecerit  strages.  Quid  animum  benignum 
magis  ad  hoc  propositum  incitaret,  quam  iis  esse 
levamini,  qui  ex  nimia  sentiendi  facultate,  mentes 
vehementius  perturbantur  ?  Quatenus,  ille  pigro 
ac  hebetiori  ingenio  instructus  animi  motibus  per¬ 
raro  afficitur. 


SIGNA  VEL  HISTORIA  MORBI. 

Primus  fuit  Cl.  Ctjllen,  qui  hunc  morbum, 
de  quo  agitur,  a  dyspepsia  dijudicaverit  ;  quacqm 
omnes  recentiores  aeque  ac  veteres  illum  confun¬ 
dere  soliti.  His  verbis  definit ;  scilicet,  “  Dys- 
pepsia,  cum  languore,  moestitia,  et  metu,  ex  cau¬ 
sis  non  aequis  in  temperamento  melancholico/ ’ 
Speciem  Hypochondriasis  temperamento  sangui¬ 
neo  propriam,  et  cujus  origo  penes  dyspepsiam 
est,  hae  paginae  non  complectuntur,  sed  potius 
hanc,  quae  temperamenti  melancholici  sodalis 
est.  In  hoc  morbo  affectus  praecipui  sunt,  animi 
dejectio  gravis,  de  sanitate  anxietas  insignis,  lan- 

guor  insolitus,  inertia,  ad  omnem  exercitationem 
seu  corporis  sive  mentis  repugnantia  summa  ;  de 
futuro  praesagitio  sine  ratione  infausta,  et  periculi 
ingentis,  ulla  sine  causa,  timor.  Nunc,  aeger,  ad 
omnem  sensum  corporis  insuetum  perattentus 
est ;  ex  quo  fere  levissimo  maxima  metuit  mala, 
ac  nonnunquam  etiam,  (tantum  enim  pavore  fig¬ 
menta  haec  mentem  a  loco  movent,)  ut  mortem 
ipsam  instantem  credat.  Neque  illi  persuaderi 
potest,  se  hac  in  re  errare,  opinionesque  suas  in 
toto  falsas,  et  sine  fundamento  esse.  Aliquando  a 
talibus  fere  imaginariis,  pariter  ac  veris  ipsis  mor¬ 
bis  pati  videtur.  Novis  putat  periculis  se  perpe¬ 
tuo  premi ;  semperque  satagit  novas  fingendi 
causas  molestiae,  aut  convertendi  mala  nullius  mo¬ 
menti  in  occasiones  justae,  sicut  ille  existimat,  gra- 
visque  formidinis.  Sic  in  omnibus  ab  imagina¬ 
tione  ducitur ;  quae  semper  judicii  gubernaculum 
tenet,  ubique  velit,  dirigit.  Hac  de  causa  sensus 
diversi  nugatorii  fiunt.  Si  teneram  nervi  vellica¬ 
tionem  in  extremo  sentit,  illico  imminentem  ex- 
pectat  mortem.  Eadem  ratione  alius  quisque  sen¬ 
sus  conductor  suae  impressionis  mendax  est,  et  sic 

omnia,  majora,  ut  in  tenebris  prae  metu,  huic  vi¬ 
dentur.  Hinc  ratio  datur  pro  alienis,  extraordi- 
nariisque  Hypochondriacorum  sensationibus,  nar¬ 
rationes  quarum  varii  auctores  faciunt.  Illi  nec 
mora  nec  requies  a  labore  aliquo.  Inconstantia, 
instabilitasque  mentis  insignia  sunt.  Ab  alio  ad 
aliud  currit  relictoque  uno,  nunquam  propositi 
tenax  ad  diversum  confugit.  Brevi,  fastidio  re¬ 
linquit,  quod  maximo  ardore  inchoaverat,  et  odio 
nunc  est,  quod  modo  voluptati  eximae  fuerat. 
Quaecunque  dicantur  vel  fiant  ad  animum  ejus  le¬ 
vandum,  ei  vel  offensioni  sunt,  vel  displicent. 
Inter  hos  mentis  cruciatus  non  fieri  potest,  quin 
corpus  dolore  frangatur  et  turbetur.  Quare  nui- 
lum  non  particeps  tumultus  organum.  Omnia 
commota  sunt,  functionesque  eorum  vitiatae.  Hoc 
modo  sedes  ponitur  morbi,  qui  paulo  antea  dissi¬ 
pari  potuit.  Sed  hinc  multo  veriora  et  graviora 
symptomata  oriuntur.  Caput  a  principio  affectum 
est ;  nunc  vero  vita  organica  laborat.  Inter  pri¬ 
ma  ventriculus,  cum  aliis  abdominis  visceribus. 
Semper  fere  queritur  iEger,  se  multum  doloribus 
modo  obtusis,  modo  acutis,  vexari,  cum  sensu  gra- 

vitatis  molesto,  acore,  inflatione,  nausea,  ructibus 
acidis  faetidisque.  Hsec  varias  inducunt  sensa¬ 
tiones,  nempe,  debilitatis  epigastrica  in  regione, 
cum  coarctatione  circa  praecordia,  cum  palpitationi¬ 
bus,  saepe  quoque  spiritu  difficili. 


DE  SEDE,  ET  FINIBUS  MORBI. 

Cuncti  pene  scriptores,  situm  Hypochondriasis 
figentes  aliqua  in  abdominis  parte  esse  consentiunt. 
Sed  quae  ea  sit,  vel  ubi,  nemo  dicit.  Ad  jecur, 
lienem,  ventriculum  nonnulli  referunt.  Alii  infe¬ 
rius  ad  colon,  pancreas,  et  mesenterii  glandes  ; 
Willis,  Sydenham,  cum  Maudeville  ad 
nervos  vel,  ut  illi  dicerent,  ad  animales  spiritus 
deficientes.  Horum  opinionem  rejicere  non  velim. 
Nam  nervorum  affectiones  primarias  esse,  omnes- 
que  alias  viscerum  horum,  si  non  secundarias,  sal- 
tem  subsidiarias  eis  esse  verisimile  est.  Quo¬ 
niam,  igitur,  hujus  morbi  sedes,  imprimis  in  abdo¬ 
mine  sit ;  necesse  fit,  ut  quaestio  oriatur,  quaenam 
sit  illa  pars  ;  nomen  ipsum  indefinitum,  utpote  in 

dubio  linquens,  quod  hypochondriacis  in  regionibus 
viscerum  intelligatur.  Unumquodque  sua  vice 
in  errore  habitum  est ;  certe  nulli  proprium,  se¬ 
cundum  horum  opiniones,  constat.  * 

Primum,  quod  in  hac  indagatione  investigan¬ 
dum  est,  ex  quo  nervorum  fonte,  sensibilitate  sup¬ 
peditentur  haec  varia  viscera  ?  E  systemate  pro- 
pemodum  ganglionario,  seu  nervo  sympathetico, 
satis  manifestum  est.  Quare  concipere  non  diffi¬ 
cile  est,  a  variis  ejus  ramusculis  longe  lateque 
sparsis,  nullam  corporis  portionem  non  participare, 
si  quaevis  laesa  fuerit.  Quid  aliud  evenire  potest, 
quum  sub  ditione  sua  omnes  functiones  vitales  ha¬ 
bet.  Cor,  systemaqne  arteriale  ab  eo  reguntur. 
Nexus  inter  ea  eximius  est.  Haud  minus  super 
nutritionem,  secretiones  varias,  digestionis  actionem, 
urinaria,  genitaliaque  organa  valet.  Locus  tamen 


*  Nuperrime,  tamen,  nonnulli  e  Phrenologistis  dixerunt 
sedem  Hypochondriaseos  existere,  in,  quod  Anglice  nomin¬ 
ant  “  organs  of  Cautiousness.*’ — Vid .  P/iren.  Journal. 

est,  ubi  hoc  systema,  quasi  plus  concentratum  vi¬ 
detur.  Hoc  centrum  epigastricum  emphatice 
nominatum  ;  e  ganglio  semilunari  maxime  con¬ 
sistit.  Ad  hoc  omnes  doloris  sensationes  praeci¬ 
pue  referuntur  ;  non  in  hoc  morbo  solum,  sed  fere 
in  omnibus  accidit.  Nec  mirum  est,  tam  teneram, 
prominentemque  partem  a  variis  circumjacenti¬ 
bus  organis  multas  laesiones  pressuramque  susti¬ 
nere.  Num  absurdum  sit,  hinc  colligere,  ob  hoc, 
causam  stetisse,  cur  hanc  ad  regionem,  omnem 
doloris  sensum  Hypochondriaci  fere  referre  so¬ 
leant  ?  Viscera,  quae  ad  morbum  potius  proclivi¬ 
tatem  habent,  sunt  Ventriculus,  Jecur,  et  Lien  ; 
Sed  praecipue  Stomachus,  utpote  inter  duo  nervo¬ 
rum  systemata,  quasi  centrum,  (si  sic  dicere  mihi 
liceat,)  existens.  Dolorem  oriri  a  pressura  illius 
vel  acre  distensi,  ut  in  dyspepsia,  ullave  alia  cau¬ 
sa,  nemini  non  patet.  Non  aliter  e  circulatione  in 
visceribus  pigra,  vel,  venarum  suarum  e  conges¬ 
tione  obdurescentibus,  cum  aliis  effectibus  malis 
hinc  ortis,  effectum  similem  produci  videtur.  Pan¬ 
creas  scirrhosum,  colon  constipatum,  duodenum 
cum  aliis  intestinis  parvis  ubilibet  affectis,  urina- 

ria,  generationisque  organa  j  haec  omnia  ad  aegri¬ 
tudinem  conferunt. 

Qandoquidem  nulla  in  corpore  toto  pars  est,  in 
qua  non  invenienda  arteria,  sic  nulla  turbatio,  sine 
corde  quodammodo  implicito,  existere  potest.  Hoc 
duobus  modis  efficitur,  vel,  directe  aequilibrium 
circuitus  sanguinei  interrumpendo,  vel  indirecte, 
primo  centrum  nervosum,  denique  cor  affici¬ 
endo.  Hinc  dupliciter  circulatio  in  visceribus 
interrumpitur.  Illic  sive  in  priore,  praesertim  ex 
jecore  et  aliquando  liene  ;  bic  vero,  seu  in  posteri¬ 
ori,  ex  consensu  nervoso. 

Frequentissimae  sunt  cordis  palpitationes,  et,  ut 
eruditus  Dr.  Graham  in  clinicis  suis  lectoribus  rite 
observavit,  pulsationes  nullo  non  in  loco  abdominis 
aliquando  inveniri  possunt  ab  epigastrica  ad  hypo¬ 
gastricam  regionem.  Hae  oriuntur  e  pulsu  vaso¬ 
rum  grandium  propter  nimiam  sensibilitatem  aucto, 
et  ad  viscera  superimposita  translato.  Nulla  in 
corpore  regio  magis  letbalis,  quam  epigastrica  \ 
num  ex  plexu  nervorum,  necne  sub  judice  linquo. 

Ex  effectibus  tamen  judicare  licet.  Professor  Gre¬ 
gor  y  mentionem  fecit  hominis,  qui  e  contusione  in 
illa  cito  periit.  Baron  Humboldt  memorat,  de 
methodo  pisces  electricos  captandi  dicens,  se  vi¬ 
disse  equos,  quibus  uterentur  ad  eos  ex  aqua  du¬ 
cendos,  frequenter  a  piscibus  circa  praecordia  com¬ 
plexos,  et  sic  identidem  perire.  Ille  intrepidus  et 
doctus  vir  ita  explicat,  eos,  cum  concentrassent, 
electricum  statim  impetum  ad  plexum  coeliacum 
communicasse,  et  sic  interimere. 

Nunc  videre*  licet,  quam  arcte  socientur  ingenii 
facultates  cum  vita  organica.  In  nullis  id  adeo 
manifestum,  quam  in  hypochondriacis,  quorum  si 
imaginatio,  vel  ullae  aliae  mentis  dotes  depravatae 
sint,  extemplo  illa  aegre  ferre  videtur,  atque  ge¬ 
neroso  non  absimilis  amico,  qui  in  officio  superan¬ 
do  saepe  in  nisu  sibi  necem  consciscit. 

INSPECTIO  CADAVERIS. 

Horum  cadavera,  quos  hic  morbus  afficit,  fere 
nunquam  a  scalpello  explorantur,  ut  natura  ejus  et 
causae  patefiant,  ex  opinione  scilicet  morbum  ge¬ 
neris  nervosi  esse,  et  igitur  nulla  vestigia  relinqui 
posse,  quibus  causa  pateat,  ex  qua  maxime  pendere 
videatur.  Attamen  aliquot  a  variis  visceribus  ple¬ 
rumque  laborant. 

♦ 

Sed  partes  quae  maxime  affici  existimantur, 
sunt  varii  sympathetici  nervi  rami.  In  continenti, 
medicorum  animi  ad  hoc  praecipue  wrsi.  Inter 
hos  M.  Lobstein,  qui  multas  in  ejus  gangliis 
morbidas  mutationes  invenit.  Multaque  signa  in¬ 
flammationis  ganglio  in  semilunari,  chronicorum  in 
abdomine  neuropathium  indicia.  Idem  notavit  M. 
Autenieth,  in  nervo  vago  aliisque.  Duncan 
quoque  observavit,  illum  multo  majorem  quam  na¬ 
turaliter  in  diabete.  Putare  nervos  nulla  morbi 

symptomata  unquam  dare,  animali  in  oeconomia 
mirum  foret. 


CAUS.E. 

In  hypochondriasi  impossibile  est  has  secundum 
formas  usitatas  dividere,  nempe,  in  causas  praedis- 
ponentes,  excitantes,  proximamque.  Ideoque  non 
nisi  generaliter  de  iis  loquar.  Inter  has  prima  ob¬ 
tinere  loca,  causae  morales  videntur.  Etenim,  cum 
vires  mentis  in  principio  fractae,  demum  illae  cor¬ 
poris  afficiuntur. 

DIAGNOSIS. 

Dyspepsia  et  hysteria  ab  hoc  morbo  discerni 
debent  ;  alii  quoque  inter  hunc  et  melancholiam 
distinguunt  ;  sed  huic  tam  affinis  cum  levis  est, 
ut  vix  distingui  potest. 

Dyspepsia  magis  sanguinea  diathesi  praeditos, 

et  a  pubertate  ad  annum  quadragesimum  aetatis, 
raro  post,  aggreditur.  Animus  simul  parum  labo¬ 
rat,  aut  fortasse  identidem  languore  fugaci,  anxie¬ 
tate,  vel  timiditate  levi  facileque  pellenda  turbatur. 
Contra  vero,  hypochondriasis  aetate  et  habitu  di¬ 
versis  supervenit  ;  neque  vita  progrediente  minui¬ 
tur,  sed  potius  augetur. 

Paroxysmi  repentini  hysteriae  proprii  cum  ve¬ 
hementibus  subitisque  animi  motibus  seu  ira,  gau¬ 
dio,  metu,  moerore,  vel  globo  hysterico  facile  ab 
ea  distingui  possunt. 


PROGNOSIS. 

Quod  ad  vitam  attinet,  protinus  infausta  non 
dici  potest  :  quod  vero  ad  morbi  felicem  terminum, 
aegrumque  iterum  vitae  voluptatibus  gaudiisque 
restituendum,  dubia  semper  erit.  Hoc  quoque  ex 
affectus  diuturnitate  causisque  excitantibus,  haud 
parum  pendebit.  Si  diu  hic  morbus  urgeat,  et  ex 
usu  opii  liquorisve  spirituosi  immodico  oriatur  ;  et 

si  signa  dyspepsiae  adjiciantur,  prognosis  certe  in¬ 
fausta  et  fere  desperata.  Contra,  vero,  si  a  se¬ 
dentaria  vita,  vel  a  molestiis  in  rebus  agendis  le¬ 
vibus,  aliisve  hujusmodi  causis  nascatur,  et  si  re¬ 
cens  sit,  tunc  prognosis  nihilo  secius  fausta  erit  ; 
aegrotusque  spe  bona  erectus  sanus  erit,  dummo¬ 
do  strenue  fortiterque  ei  remediis  idoneis  oppug¬ 
net. 


DE  MEDENDI  RATIONE. 

Haec  duplex  est :  Imprimis  vero  medicum  rebus 
duabus,  curam  diligentiamque  adhibere  oportet  ; 
primo,  ad  animi  motus  compescendos,  affectusque 
deprimentes  levandos,  qui  maxime  morbum  fovent, 
imo  etiam  ejusdam  partem  maximam  constituunt. 
Secundo,  ad  dyspepsiam  solvendam,  aliaque  signa 
molesta,  quae  morbum  ullo  modo  aggravare  aut 
producere  videantur.  Ut  prima  parsque  praecipua 
curationis  compleatur,  penitus  necesse  est,  aegri 
attentionem  a  se  suisque  malis  detrahendam.  Me¬ 
dicum  ante  omnia  operam  dare  oportet,  ut  aeger  in 

eo  maximam  rerum  suarum  fidem  habeat.  Patien¬ 
ter,  itaque,  illi  in  omnibus  auscultet,  et  quamvis 
multa  mala  ex  magna  parte  imaginaria  narret, 
omnem  jocationem  evitet,  risumque  compescat. 
Contra,  animus  ejus  spe  cito  convalescendi  grata 
recreandus,  de  qua  semper  tantum  non  desperat. 
Si  medicamentis  potentioribus  nullum  sit  opus,  ad 

illud  innocuum,  quod  Placebo  vocatur,  tunc  recur- 

% 

ratur,  ut  mens  ab  illo  placida  reddatur. 

Inter  cuncta,  tonica  validissima  sunt  quae  ani¬ 
mum  laetum  compositumque  reddunt.  Sine  his 
omnes  conatus  nostri  pro  nihilo  sunt. 

Quaecunque  vel  olim,  vel  nunc  voluptati  fuerint, 
ad  illa,  si  potest,  ut  revertat,  summa  ope  niti  debe¬ 
mus.  Occupationem  aliquam  amoenam  hora  diei 
quaeque  inducat.  Nunquam  non  in  aliquod  intentus. 
Semper  aliquo  instructus  sit,  quod  animum  occupet 
oblectetque.  Circa  haec  dispersas  palantesque  mentis 

opes  cogit.  Etiamque,  dummodo  conditio  aegroti, 

\ 

et  animus  permittant,  voluptates  occupationesque 
quaedam  rusticae  multo  ex  usu  erunt,  veluti  pisca- 

tus,  aucupium,  venatio,  horticultura,  res  herbariae, 
et  alia  plurima  ;  omnibus  antecellit  equitatio  quoti¬ 
diana.  Societas  amaena  multo  ex  commodo  erit ; 
huic  musica  addenda.  Artibus  mechanicis,  si  his 
ingenium  proclive  sit,  saepe  se  conferat.  Navigatio 
multum  ei  prodest,  praesertim  si  in  navicula  sit, 
aegerque  ipse  vel  clavum  tractet,  vel  remum  im¬ 
pellat. 

Quae  ad  secundam  spectant ;  ventriculus  per¬ 
saepe  afficitur,  sed  jecur  vix  unquam  in  his  casi¬ 
bus,  ut  peritus  Abernethy  demonstravit,  a  con¬ 
gestione,  aut  alia  obstructione  liberum  est ;  itaque 
quam  ad  haec  organa  perattenti  esse  debemus  ! 
Quae  fere  pro  his  ab  illo  solerte  chirurgo  praescrip¬ 
ta  sunt,  pulveris  rhei  palmati  grana  pauca  ante  ci¬ 
bum  stomachi  gratia,  et  hepatis,  paululum  massae 
pilulae  hydrargyri ;  sed  hoc  cum  colocynthidis  pilula 
composita  mixtum  nunc  multum  laudatur  in  visce- 
rum  obstipatione  amovenda.  Antispasmodica  su¬ 
binde  necessaria  sint.  Haec,  modo  nulla  sit  in 
aliis  visceribus  affectio  organica,  cum  supra  memo¬ 
ratis,  plerumque  pollent,  ut  valetudo  bona  resti- 

tuatur.  Sitque  omnium  maxima  felicitas,  nempe 
“  Mens  sana  in  corpore  sano.” 


FINIS. 


